UudisedKultuurAKEesti uudisedSportVärsked raadiouudisedVälisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv
#000002
Staadionimaratoni stardikohad võivad otsa saada juba sel aastal
#000003
Tuleval aasta juulikuus Narvas toimuvale 5. Ida-Virumaa staadionimaratonile on esimeste päevadega kahele distantsile broneeritud neljandik saada olevatest kohtadest. Eelmistel aastatel korralduse eest kiidusõnu pälvinud võistlusel on seekord paljude jaoks tõmbenumbriks asjaolu, et tegu on esmakordselt Narvas toimuva maratoniga.
#000004
Kokku on 3. ja 4. juulil Narva Kreenholmi staadionil kavas oleval üritusel võimalik ööpäevaga joosta kolm maratoni või poolmaratoni. Selleks, et jooksjad tunneksid end võimalikult mugavalt lastakse ühte starti maksimaalselt nelikümmend jooksjat.
#000005
„Kolme jooksu ongi vaja selleks, et mahutada rajale kõik huvilised, kes tahaksid staadionil maratoni joosta. Kuna meie üheks sihtgrupis on ultrajooksjad, siis mitmedki neist on sobitanud oma graafikusse staadionimaratoni kui hea treeningvõistluse, kus mõnusas õhkkonnas saab kilometraaži koguda,” sõnas jooksu peakorraldaja Aet Kiisla pressiteate vahendusel.
#000006
Kui eelmistel aastatel on Ida-Virumaa staadionimaraton toimunud Iisakus, siis järgmisel aastal on see esmakordselt kavas Narvas. „Staadionimaratoni korraldamise üks mõtetest oligi see, et anda märku sellest, et Ida-Virumaa on ainus Eesti maakond, kus puudub kaasaegne täismõõtmetega kergejõustikustaadion. Võistluse korraldamisega tahtsid kergejõustikuentusiastid näidata, et hoolimata kehvadest tingimustest suudetakse korraldada eeskujulik võistlus ning jooks ongi saanud endale hellitusnime gurmeejooks. Üks staadionimaratoni Narva toomise argumendiks oli mõistagi seegi, et seni pole piirilinnas maratonijooksus võistelda saanud,” sõnas alates 2017. aastast võistlust eest vedav Aet Kiisla.
#000007
Esimesena täitus 40-st kohast 11 jooksuprogrammi ühel atraktiivsemal distantsil, öömaratonil, kus järgmisel aastal antakse start 15 minutit enne keskööd. Kümme kohta on broneeritud ka 3. juuli kell 17 startival õhtumaratonil. 4. juulil kell 10 on otsustanud seni startida seitse jooksjat.
#000008
„Praeguse registreerimisaktiivse juures tundub, et vähemalt öömaratoni vabad kohad võivad täituda juba sel aastal ning seejärel saavad jooksjad seal osaleda vaid juhul, kui keegi peaks mingil põhjusel oma kohast loobuma,” ütles Aet Kiisla, kes ka ise on kahel aastal staadionil maratoni jooksnud.
#000009
Senise nelja aastaga on vähemalt korra staadionil maratoni läbinud (ehk jooksnud 105 400-meetri pikkust ringi ja lisaks veel 195 meetrit) 85 jooksjat. Lisaks eestlastele on võistlustel osalenud Venemaa, Läti, Soome ja Valgevene jooksjad. Staadionimaratoni tipptulemused joosti sel aastal, kui meestest sai Margus Luhtoja ajaks 2:49.29 ja naistest läbis Karmen Lepp distantsi ajaga 3:48.20.
#000010
Baltimaade ainsal staadionimaratonil on järgmisel aastal kavas ka klassikalised staadionidistantsid 3000, 5000 ja 10 000 meetrit. „Paljud jooksjad palusid, et ürituse raames oleks võimalik joosta ka vähem kui poolmaraton ning neile vastu tulles sobitasime ajakavasse ka kolm lühemat maad. Lisaks on kavas laste ja noortejooksud, kus distantsid sajast meetrist kuni 1,5 kilomeetrini,” ütles jooksu peakorraldaja Aet Kiisla.
#000011
Virumaal joosti õhtul ja öösel maratoni
#000012
Iirimaal elav väliseestlane purustas Eesti siserekordi 800 m jooksus
#000015
Kergejõustiku talvistel karikavõistlustel on stardis mitmed Eesti tipud
#000020
Tallinna Maraton nimetati esmakordselt eliittasemega võistluseks
#000022
Soome tõkkejooksja püstitas hooaja avavõistlusel kohe rahvusrekordi
#000024
Risto Lillemets treenib Erki Noole käe all: vajasin uut väljakutset ja värskemat pilku
#000025
Aasta esimesed kergejõustiku Eesti meistrid selguvad mitmevõistluses
#000026
Aasta noorsportlase tiitli pälvis Karmen Bruus
#000032
Janek Õiglane nimetati esimest korda aasta meessportlaseks
#000033
Üprus ja Bratka tegid tugevate vastaste vastu korralikud esitused
#000035
Noor Eesti rattur liitus Hispaania amatöörmeeskonnaga
#000036
SPAL palkas kogenud belglase, kes hakkab Tunjovile konkurentsi pakkuma
#000039
Olümpiavõitja Östberg pääseb pika pausi järel taas tiitlivõistlustele
#000040
Klõtško: venelased on olümpiavõitjad kuritegudes tsiviilisikute vastu
#000041
Rasva ja Jansone püstitasid noortesarjas uued rekordid
#000042
Otepää talverallile registreerus 85 võistluspaari
#000043
Läti boikoteerib olümpiat, kui sinna lubatakse Venemaa ja Valgevene sportlased
#000045
Noorele tšehhitarile kaotanud endine esireket Muguruza jätkab tänavu võiduta
#000046
Shein kuulus viigimängus Utrechti duubelmeeskonna algkoosseisu
#000047
21-punktilisest kaotusseisust välja tulnud Magic lõpetas Sixersi võiduseeria
#000048
Eestlanna sai juunioride MM-il 20 km klassikasõidus 19. koha
#000049
Eesti sai rahvusvahelise kategooriaga maanteerattavõistluste kohtuniku
#000050
Vetkal lõi Primaveras karjääri esimese värava ja aitas Roma suure võiduni
#000051